A provincia de Kaliningrad (en ruso Калининградская область, en alemán Gebiet Kaliningrad u Nordostpreussen, "Prusia Nororiental"), coloquialment conoixida como "a rechión de l'Ambre",    ye una d'as quaranta y siet provincias u óblasts que, chunto con as ventiuna republicas, nueu territorios, quatre districtos autonomos y dos ciudatz federals, conforman os ueitanta y tres subchectos federals de Rusia. A suya capital ye a homonima Kaliningrad, antis más conoixida como Königsberg, ciudat natal d'o filosofo Immanuel Kant, que tien una importancia significativa como a mayor ciudat de l'antiga Prusia y como capital de l'antigua provincia alemana de Prusia Oriental. A provincia ye ubicada en o districto Norueste sin de conexión con a resta d'o país (formando un exclau), mugando a l'ueste con a mar Baltica, a o norte y este con Lituania y a o sud con Polonia.